b'\n_START_ARTICLE_\nJohn Steinbeck\n_START_SECTION_\n\xc5\xbdivljenje\n_START_PARAGRAPH_\nRodil se je materi Olive Hamilton in o\xc4\x8detu Johnu Ernstu Steinbecku v dolini Salinas v Kaliforniji._NEWLINE_Po diplomi na visoki \xc5\xa1oli Salinas je med letoma 1920-1925 \xc5\xa1tudiral na Univerzi v Stanfordu. Zatem je v New Yorku deloval kot novinar in se leta 1926 vrnil v Kalifornijo. V poznih dvajsetih let je \xc5\xbeivel pri jezeru Tahoe in tu spisal svoj ne preve\xc4\x8d uspe\xc5\xa1en prvenec \xc4\x8ca\xc5\xa1a zlata (Cup of Gold). Svojo strast je na\xc5\xa1el v pisanju del, ki so zajemala Kalifornijo, domi\xc5\xa1ljijsko pisanje o oblakih prahu in dogodke med vsakdanjimi ljudmi v \xc4\x8dasu Velike depresije. Za mnoge je bil John Steinbeck glas Velike depresije. Zanimalo ga je mnogo podro\xc4\x8dij: morska biologija, jazz, politika, filozofija, zgodovina, mitologija._NEWLINE_Poro\xc4\x8den je bil trikrat. Iz prvega zakona z \xc5\xbeeno Carol ni imel potomcev. Z \xc5\xbeeno Gwen se jima je rodil sin Thom Steinbeck. Kot o\xc4\x8de je bil pisatelj in je objavil serijo zgodb Dol k brezson\xc4\x8dnemu morju (Down to a Sunless Sea). Drugi sin iz tretjega zakona z \xc5\xbeeno Elaine, John Steinbeck IV., je bil nagrajen z emmyjem za novinarsko delo v Vietnamu. V zasebnem \xc5\xbeivljenju se je vdajal mamilom in bil vpleten pri njihovem tihoptapljenju. Umrl je zaradi zapletov pri operaciji hrbtenice. Njegova avtobiografija Druga stran raja (The other side of Eden) je iz\xc5\xa1la po njegovi smrti. _NEWLINE_10. decembra leta 1962 je prejel Nobelovo nagrado za knji\xc5\xbeevnost za svoje \xc2\xbbrealisti\xc4\x8dno in fiktivno pisanje, ki zdru\xc5\xbeuje prijeten humor in zdravo dru\xc5\xbebeno zaznavo\xc2\xab._NEWLINE_Steinbeck je umrl leta 1968 v New Yorku. V dolini Salinas je danes Steinbeckov muzej._NEWLINE_Charles Poore v svoji oceni, objavljeni v \xc4\x8dasopisu New York Times na dan Steinbeckove smrti, pravi: \xc2\xbbPrva velika knjiga Johna Steinbecka je bila njegova zadnja. Ampak dobri Bog, kak\xc5\xa1na knjiga je to bila in je: Sadovi jeze.\xc2\xab\xc2\xa0/.../ Poudarja: \xc2\xbbJohn Steinbeck ni potreboval Nobelove nagrade - nobelovi sodniki so potrebovali njega.\xc2\xab\xc2\xa0Poore je zaklju\xc4\x8dil takole: \xc2\xbbNjegovo mesto v ameri\xc5\xa1ki knji\xc5\xbeevnosti je trdno. In \xc5\xbeivi naprej v delih ne\xc5\xa1tetih pisateljev, ki so se u\xc4\x8dili od njega, kako nepozabljivo predstaviti pozabljenega \xc4\x8dloveka.\xc2\xab\n_START_SECTION_\nDelo\n_START_PARAGRAPH_\nSteinbeck je pisal v naturalisti\xc4\x8dnem oziroma realisti\xc4\x8dnem slogu, pogostoma o revnih ljudeh iz delavskega razreda. Okro\xc5\xbeje Salinas, vklju\xc4\x8dno z dolino Salinas, mestom Monterey in deli bli\xc5\xbenje doline San Joaquin, je uporabil kot dogajalni prostor v mnogih zgodbah. Njegovo domoljubje je podro\xc4\x8dju prislu\xc5\xbeilo ime Steinbeckova de\xc5\xbeela. _NEWLINE_Dve deli iz poznih tridesetih let sta najbolj prepoznavni. Roman Sadovi jeze (The Grapes of Wrath) govori o Joadovih - revni dru\xc5\xbeini iz Oklahome in njihovem te\xc5\xbeavnem potovanju v Kalifornijo. Drugo delo, tragedija Ljudje in mi\xc5\xa1i (Of Mice and Men), je v obliki novele in pripoveduje o dveh priseljenih kmetih._NEWLINE_Vzhodno od raja (East of Eden) je njegovo najbolj znano delo, v katerem se od dru\xc5\xbebenih krivic obrne k psihologiji \xc4\x8dloveka v dolini Salinas - pripoved be\xc5\xbeno posnema zgodbo iz vrta v raju._NEWLINE_V \xc4\x8dast Steinbeckovega dela v morski biologiji, je leta 1987 Ed Ricketts po njem poimenoval vrsto morskega pol\xc5\xbea Eubranchus steinbecki.'